CELEX: 32017R0172
Language: et
Date: 2017-02-01 00:00:00
Title: Komisjoni määrus (EL) 2017/172, 1. veebruar 2017, millega muudetakse määrust (EL) nr 142/2011 seoses loomsete kõrvalsaaduste biogaasiks muundamise või kompostimise parameetritega, lemmikloomatoidu impordi tingimuste ja töödeldud sõnniku ekspordi tingimustega (EMPs kohaldatav tekst )

2.2.2017   
            
            
               ET
            
            
               Euroopa Liidu Teataja
            
            
               L 28/1
            
         KOMISJONI MÄÄRUS (EL) 2017/172,
   1. veebruar 2017,
   millega muudetakse määrust (EL) nr 142/2011 seoses loomsete kõrvalsaaduste biogaasiks muundamise või kompostimise parameetritega, lemmikloomatoidu impordi tingimuste ja töödeldud sõnniku ekspordi tingimustega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1069/2009, milles sätestatakse muuks otstarbeks kui inimtoiduks ettenähtud loomsete kõrvalsaaduste ja nendest saadud toodete tervise-eeskirjad ning tunnistatakse kehtetuks määrus (EÜ) nr 1774/2002 (loomsete kõrvalsaaduste määrus), (1) eriti selle artikli 15 lõike 1 punkti c, artikli 27 punkti g, artikli 41 lõiget 3, artikli 43 lõike 3 teist lõiku,
   ning arvestades järgmist:
   
               (1)
            
            
               Komisjoni määruses (EL) nr 142/2011 (2) on sätestatud määruse (EÜ) nr 1069/2009 rakenduseeskirjad, sealhulgas loomsete kõrvalsaaduste biogaasiks või kompostiks muundamise parameetrid, imporditud lemmikloomatoidu turule laskmise tingimused ja 2. kategooria materjali ekspordi eeskirjad.
            
         
               (2)
            
            
               Määruse (EL) nr 142/2011 V lisas on esitatud loomsete kõrvalsaaduste biogaasiks muundamise ja kompostimise standardid. Vastavalt V lisa III peatüki 2. jao punkti 3 alapunktile b võib pädev asutus lubada teatavatel tingimustel kasutada erinõudeid, mis ei ole III peatükis sätestatud nõuded.
            
         
               (3)
            
            
               Sellistel juhtudel tuleks käärimisjääke ja komposti lasta turule ainult selles liikmesriigis, kus alternatiivsed muundamisparameetrid on lubatud. Selleks et anda pädevale asutusele vajalikku paindlikkust määruse (EL) nr 142/2011 V lisa III peatüki 2. jao punktis 3 nimetatud biogaasi- ja kompostimisjaamade reguleerimiseks, on asjakohane jätta III peatüki 3. jao punktis 2 sätestatud standarditest välja sellised käärimisjäägid ja kompost, mille puhul liikmesriik on alternatiivseid muundamisparameetreid juba lubanud. Seepärast tuleks määruse (EL) nr 142/2011 V lisa vastavalt muuta.
            
         
               (4)
            
            
               Liikmesriigid võivad lubada importida loomseid kõrvalsaadusi ja nendest saadud tooteid üksnes lubatud kolmandatest riikidest. Liikmesriigid võivad lubada importida kalanduse kõrvalsaadustest saadud töötlemata lemmikloomatoitu kolmandatest riikidest, millest on lubatud importida inimtoiduks ettenähtud kalatooteid vastavalt komisjoni otsuse 2006/766/EÜ (3) II lisale. See ei kehti kalanduse kõrvalsaadustest saadud töödeldud lemmikloomatoidu impordi suhtes. Sellest lähtuvalt kohaldatakse kalanduse kõrvalsaadustest saadud töödeldud lemmikloomatoidu importimise suhtes rangemaid nõudeid kui kalanduse kõrvalsaadustest saadud töötlemata lemmikloomatoidu suhtes. On asjakohane lubada importida kalanduse kõrvalsaadustest saadud töödeldud lemmikloomatoitu kõigist kolmandatest riikidest, millest on lubatud importida kalanduse kõrvalsaadustest saadud töötlemata lemmikloomatoitu. Seepärast tuleks määruse (EL) nr 142/2011 XIV lisa II peatüki 1. jao tabelit 2 vastavalt muuta.
            
         
               (5)
            
            
               Põletamiseks või prügilasse ladestamiseks ettenähtud töödeldud sõnniku eksport on keelatud. Vastavalt määruse (EÜ) nr 1069/2009 artikli 43 lõigetele 2 ja 3 võib kõnealust, biogaasis või kompostimisjaamas kasutamiseks ettenähtud materjali lubada eksportida tingimusel, et sihtriik on Majanduskoostöö ja Arengu Organisatsiooni (OECD) liige. Selleks et lubada töödeldud sõnniku ja üksnes töödeldud sõnnikut sisaldavate orgaaniliste väetiste eksporti, on asjakohane kehtestada eeskirjad selliste toodete ekspordiks riikidesse, kes ei ole OECD liikmed, muudel eesmärkidel kui põletamine, prügilasse ladestamine või biogaasis või kompostimisjaamas kasutamine. Kõnealustes eeskirjades tuleks kehtestada nõuded, mis on vähemalt samaväärsed nõuetega, milles käsitletakse töödeldud sõnniku ja üksnes töödeldud sõnnikut sisaldavate orgaaniliste väetiste turule laskmist. Seepärast tuleks määruse (EL) nr 142/2011 XIV lisa vastavalt muuta.
            
         
               (6)
            
            
               Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 142/2011 artiklisse 25 lisatakse järgmine lõige:
   
      „4.   XIV lisa V peatükis esitatud eeskirju kohaldatakse selliste toodete liidust toimuva ekspordi suhtes, mis on saadud kõnealuses lisas täpsustatud loomsetest kõrvalsaadustest.“
   
   Artikkel 2
   Määruse (EL) nr 142/2011 V ja XIV lisa muudetakse vastavalt käesoleva määruse lisas esitatud tekstile.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 1. veebruar 2017
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 300, 14.11.2009, lk 1.
   
      (2)  Komisjoni 25. veebruari 2011. aasta määrus (EL) nr 142/2011, millega rakendatakse Euroopa Parlamendi ja nõukogu määrust (EÜ) nr 1069/2009, milles sätestatakse muuks otstarbeks kui inimtoiduks ettenähtud loomsete kõrvalsaaduste ja nendest saadud toodete tervise-eeskirjad, ja nõukogu direktiivi 97/78/EÜ seoses teatavate selle direktiivi alusel piiril toimuvast veterinaarkontrollist vabastatud proovide ja näidistega (ELT L 54, 26.2.2011, lk 1).
   
      (3)  Komisjoni 6. novembri 2006. aasta otsus 2006/766/EÜ, millega kehtestatakse loetelu kolmandate riikide ja territooriumide kohta, millest on lubatud importida kahepoolmelisi molluskeid, okasnahkseid, mantelloomi, meritigusid ja kalatooteid (ELT L 320, 18.11.2006, lk 53).
   
      LISA
      Määruse (EL) nr 142/2011 V ja XIV lisa muudetakse järgmiselt.
      
                  1)
               
               
                  V lisa III peatüki 3. jao punkt 2 asendatakse järgmisega:
                  
                              „2.
                           
                           
                              Muud kui 2. jao punkti 3 alapunktis b osutatud käärimisjäägid või kompost, mis ei vasta käesolevas jaos sätestatud nõuetele, saadetakse uuesti biogaasiks muundamisele või kompostimisele, ja salmonella esinemise korral see käideldakse või kõrvaldatakse pädeva asutuse kehtestatud juhiste kohaselt.“
                           
                        
            
                  2)
               
               
                  XIV lisa muudetakse järgmiselt.
                  
                              a)
                           
                           
                              II peatüki 1. jao tabelis 2 asendatakse rida nr 12 järgmisega:
                              
                                          „12
                                       
                                       
                                          Lemmikloomatoit, k.a koerte närimiskondid
                                       
                                       
                                          
                                                      a)
                                                   
                                                   
                                                      Kui tegu on töödeldud lemmikloomatoidu ja koerte närimiskontidega: artikli 35 punkti a alapunktides i ja ii nimetatud materjalid.
                                                   
                                                
                                                      b)
                                                   
                                                   
                                                      Kui tegu on töötlemata lemmikloomatoiduga: artikli 35 punkti a alapunktis iii nimetatud materjalid.
                                                   
                                                
                                       
                                          Lemmikloomatoit ja koerte närimiskondid peavad olema toodetud vastavalt XIII lisa II peatükile.
                                       
                                       
                                          
                                                      a)
                                                   
                                                   
                                                      Kui tegu on töötlemata lemmikloomatoiduga:
                                                      Määruse (EL) nr 206/2010 II lisa 1. osas või määruse (EÜ) nr 798/2008 I lisas loetletud kolmandad riigid, millest liikmesriigid lubavad importida samade liikide loomade värsket liha ja lihaga konte.
                                                      Kaladest saadud materjalide puhul otsuse 2006/766/EÜ II lisas loetletud kolmandad riigid.
                                                   
                                                
                                                      b)
                                                   
                                                   
                                                      Kui tegu on koerte närimiskontidega ja muu kui töötlemata lemmikloomatoiduga:
                                                      Määruse (EL) nr 206/2010 II lisa 1. osas loetletud kolmandad riigid ja:
                                                      
                                                                   
                                                               
                                                               
                                                                  (JP) Jaapan,
                                                               
                                                            
                                                                   
                                                               
                                                               
                                                                  (EC) Ecuador,
                                                               
                                                            
                                                                   
                                                               
                                                               
                                                                  (LK) Sri Lanka,
                                                               
                                                            
                                                                   
                                                               
                                                               
                                                                  (TW) Taiwan.
                                                               
                                                            Kalamaterjalidest saadud töödeldud lemmikloomatoidu puhul otsuse 2006/766/EÜ II lisas loetletud kolmandad riigid.
                                                   
                                                
                                       
                                          
                                                      a)
                                                   
                                                   
                                                      Kui tegu on lemmikloomatoidu konservidega: XV lisa 3. peatüki A osa.
                                                   
                                                
                                                      b)
                                                   
                                                   
                                                      Kui tegu on töödeldud lemmikloomatoiduga, mis ei ole konservid: XV lisa 3. peatüki B osa.
                                                   
                                                
                                                      c)
                                                   
                                                   
                                                      Kui tegu on koerte närimiskontidega: XV lisa 3. peatüki C osa.
                                                   
                                                
                                                      d)
                                                   
                                                   
                                                      Kui tegu on töötlemata lemmikloomatoiduga: XV lisa 3. peatüki D osa.“
                                                   
                                                
                                    
                        
                              b)
                           
                           
                              lisatakse järgmine V peatükk:
                              „V PEATÜKK
                              
                                 EESKIRJAD TEATAVATE LOOMSETEST KÕRVALSAADUSTEST SAADUD TOODETE EKSPORDI KOHTA
                              
                              Eeskirjad, mida kohaldatakse artikli 25 lõikes 4 osutatud, allpool loetletud loomsetest kõrvalsaadustest saadud toodete ekspordi suhtes:
                              
                                           
                                       
                                       
                                          Loomsetest kõrvalsaadustest saadud tooted
                                       
                                       
                                          Ekspordieeskirjad
                                       
                                    
                                          1
                                       
                                       
                                          Töödeldud sõnnik ja orgaanilised väetised, kompost või biogaasiks muundamisel tekkinud käärimisjäägid, mis ei sisalda muid loomseid kõrvalsaadusi või nendest saadud tooteid kui töödeldud sõnnik
                                       
                                       
                                          Töödeldud sõnnik ja orgaanilised väetised, kompost või biogaasiks muundamisel tekkinud käärimisjäägid, mis ei sisalda muid loomseid kõrvalsaadusi või nendest saadud tooteid kui töödeldud sõnnik, peavad vastama vähemalt XI lisa I peatüki 2. jao punktides a, b, d ja e sätestatud tingimustele.“